|  |  |
| --- | --- |
| referat  Handicapråd | |
|  | |
| dATO: | 26. april 2018 |
| sTED: | sano center, skælskør |
| tIDSPUNKT: | kl. 13.00 |
| DELTAGERE: | |  |  |  |  | | --- | --- | --- | --- | |  | Afbud: |  | Fremmødt SUPpLEANT | | Kenneth Nielsen  (rep. fra DH, formand) |  |  | ---- | | Bent Munch  (repræsentant fra DH) |  |  | ---- | | BIRTHE FRIIS  (repræsentant fra DH) |  |  | ---- | | Laila Groth  (repræsentant fra DH) |  |  | ---- | | bjarne Hansen  (repræsentant fra DH) |  |  | ---- | | Charlotte Wiberg  (TEKNIK & MILJØ) |  |  | ---- | | Pedro Michael  (socialområdet) |  |  | Flemming Nielsen | | torben Jørgensen  (Familie & Forebyggelse) |  |  | **SUSAN RASMUSSEN** | | MARTIN PEDERSEN  (Byrådsrepræsentant) |  |  | ---- | | Bente lerche-Thomsen  (Byrådsrepræsentant) |  |  | ---- | |
| rEFERENT: | Charlotte Christiansen |

|  |
| --- |
|  |

# RUNDVISNING OG OPLÆG OM GIGTSANATORIETS ARBEJDE

Afdelingschef Michael Damkær bød velkommen til Sano, der er et behandlings- og træningscenter for alle med smerter i led, ryg og muskler. Sano er landsdækkende med tre behandlingssteder i henholdsvis Århus, Middelfart og Skælskør.

Man kan få et ophold på Sano gennem en henvisning fra en læge eller efter undersøgelse hos en speciallæge.

Der er mulighed for både rehabiliterende og forbyggende behandling og der er en meget bred faglighed på stedet.

Michael Damkær fortalte endvidere om:

* aktiviteterne
* målgrupperne
* patientgruppen (77% kvinder/23% mænd)
* forløbet under opholdet

Handicaprådet fik en til sidst en rundvisning på centret, hvor der var gode aktiviteter med bl.a. træningsrum, samtalerum og varmtvandsbassin.

# godkendelse af dagsorden

Dagsordenen godkendt.

# godkendelse af referat fra møde d. 27.2.2018-

Referatet godkendt.

# orientering fra formanden og handicaprådets medlemmer

Bent har været til formandsmøde i Danske Handicaporganisationer, hvor man bl.a. havde drøftet ansættelse af borgerrådgivere i kommunerne. I Guldborgsund Kommune var der for år tilbage en borgerrådgiver, og i de kommuner, hvor man har ansat en borgerrådgiver, er de rigtig glade for det. Det positive ved en borgerrådgiver er også, at personen er uvildig og kan give råd og vejledning til de borgere, der har brug for det.

Flemming gjorde opmærksom på, at alle ansatte i kommunen, har pligt til at rådgive borgerne.

Der var enighed i Handicaprådet om, at der skal rettes henvendelse til borgmesteren, hvor der gøres opmærksom på, at man igen ønsker en borgerrådgiver ansat i kommunen. Det blev aftalt, at Charlotte C. sender en mail til borgmesteren på vegne af Handicaprådet.

Kenneth: Der er etableret et forældre & pårørenderåd, som har oprettet en lukket gruppe på FaceBook. De holder samtale-café d. 9. maj fra kl. 19 – 21.15 på Frivilligcentret i Nykøbing.

Susan gav udtryk for, at det var en rigtig god idé og hun var meget positiv over for dette initiativ.

Susan: Er glad for at være tilbage i Handicaprådet og vil fremover deltage fast i møderne. Fra de øvrige medlemmer blev der udtrykt stor tilfredshed med at have Susan med igen.

Bent gav udtryk for, at han gerne ville se det nye Guldborgsund Rehabilitering, hvorfor det blev aftalt at et af de kommende møder ville man forsøge at holde dér.

Kenneth er startet til ride fysioterapi, hvilket han er meget begejstret for.

# drøftelsespunkter

* Sektoransvarlighedsprincippet v/Kenneth

Kenneth får mange henvendelser fra bekymrede forældre der gør opmærksom på, at kommunen ikke lever op til sektoransvarlighedsprincippet, men at det mere foregår på den måde, at den der får ideen udmønter og betaler for den.

Susan: Der er faldet domme i sådanne sager, hvor det klart fremgår, hvem der har ansvaret.

Det har også betydning, om det er et træningsredskab eller om det er noget varigt, der søges om.

Flemming: I forhold til hjælpemidler er der nogle lovkrav og dokumentationskrav, hvorfor det ikke altså er så lige til at bevilge et hjælpemiddel.

Der var en snak om, at kommunikationen mellem centrene kan blive meget bedre og Susan vil bringe det videre til sin centerchef med henblik på at hun kan drøfte problematikken med de øvrige centerchefer.

* Hvordan er arbejdsforholdene m.v. på GuldBoSund?

Kenneth modtager mange klager fra frustrerede beboere og pårørende om forholdene på GuldBoSund, som opfordres til at klage direkte til centerchef Pedro Michael.

Der er god ingen der tør klage, da de er bange for repressalier fra GuldBoSunds side, som f.eks. mindre service. Det hele startede ellers meget flot ud med bl.a. ansættelse af en kok til at lave al maden, men der er ikke længere ansat en kok på stedet.

Selvom der ikke er kapacitet til at tage sig af hjerneskadede borgere på GuldBoSund, tager stedet fortsat hjerneskadede borgere ind, men stedet lever slet ikke op til de krav der er.

Der er ligeledes stor udskiftning af personalet.

Der er borgere der bor der, som sidder og græder, fordi de er så kede af at være der – nogle giver ligefrem udtryk for, at de er hunderæd for at være der.

Der var en overordnet drøftelse af problematikken og hvad der kan gøres ved det.

* Hvordan er status på Center for Hjerneskaderehabilitering?

Ombygningen af centret er udskudt noget tid og det bliver meget dyrere end forventet.

Bente: Byrådet har da på et tidspunkt bevilget 8 mio. kr. yderligere til denne ombygning.

Kenneth: Det kan slet ikke lade sig gøre at samle det hele i Horbelev, på grund af den dårlige bygning, der er købt.

Der var enighed om, at mødet i juni vil Handicaprådet gerne holde på Guldborgsund Genoptræning, med en rundvisning af stedet samt en status på Center for Hjerneskaderehabilitering.

* 1. Handicaprådets arbejdsform
* Synliggørelse af Handicaprådet – orientering til pressen / Facebook

Intet.

# eventuelt

Bent fortalte at Folkeoplysningsudvalget på deres møde d. 17. april 2018, bl.a. har bevilget 2 lifte til svømmehallen i Nykøbing F. og bl.a. 2 handicaptoiletter til henholdsvis Ejegodhallen og Nr. Alslev Idræftsklub.

Kenneth får en del henvendelser om børn, der ikke deltager i undervisningen i folkeskolen. Der var en snak om undervisningspligten og hvad der bliver gjort, hvis en elev bliver væk fra skole i længere tid.

Susan: Som borger har man underretningspligt, hvis man er opmærksom på, at et barn ikke går i skole.

På næste møde i Handicaprådet kommer Anja Engel og giver en orientering om ordblindhed og man vil tage drøftelsen op omkring undervisning op med hende.

* 1. Punkter til næste møde
* Ordblindhed